《孙供奉》
清代·沈自东

欃枪凭魏阙，魑魅紊乾纲。举世皆披靡，孙君独感伤。

昔曾蒙绛服，今肯戴银珰。殿上人为兽，床前弱敌强。

奋身惊逆贼，断首谢先皇。有腼苏循辈，居然鹓鹭行。

作者简介：字君山，江南吴江人。诸生。○君山少岁，有客诗中称木为卉，人或非之，君山曰：《诗》云：“山有嘉卉，侯栗侯梅。”然则《诗》亦非耶！众服其英敏。